राशन डीलरों ने मानदेय की मांग पर दिया ज्ञापन
नीमकाथाना | राजस्थानराज्य अधिकृत राशन विक्रेता नियोजक संघ द्वारा मानदेय निर्धारित करने की मांग पर मुख्यमंत्री के नाम एसडीएम को ज्ञापन दिया।
संघ के तहसील अध्यक्ष सतीश गुप्ता ने बताया कि सार्वजनिक राशन वितरण प्रणाली में बायोमैट्रिक सिस्टम कारगर साबित हुआ है। राशन डीलरों ने सरकार की योजनाओं में पूरा सहयोग दिया है। विक्रेताओं को मिलने वाला कमीशन अपर्याप्त हैं। ज्ञापन में राशन डीलरों का मानदेय निर्धारित करने, दुकान किराया, अनियमितताओं के प्रकरणों को आपराधिक मामले नहीं बनाने, मृत्यु पर एक माह में विक्रेताओं के आश्रितों के नाम दुकान आवंटन करने, सार्वजनिक वितरण प्रणाली में समस्त सामग्री पर 2 प्रतिशत प्रति क्विंटल छीजत देने सहित 11 सूत्रीय मांगें रखी हैं। इस अवसर पर ज्ञापन देने वालों में भागीरथ सिंह, नेकीराम, कानाराम, महावीरप्रसाद, भंवरसिंह, रतनसिंह, मुरारीलाल, नितिन खंडेलवाल, बजरंगलाल, जसवंत सिंह आदि लोग शामिल हुए।
hin_Deva hin_Deva hin_Deva